Szokatlan Lovagmese - Szórakoztató online csapatépítő játék a kalandozó kedvű lovagoknak
Szórakoztató online csapatépítő játék a kalandozó kedvű lovagoknak. Ajánlatot kérek ONLINE: 2-8 fő között Szokatlan
Lovagmese. Hommofisz királysága bajban van!
Egy online élmény, mely összeköti a csapatot
Ősrégi legenda szól egy mágikus koronáról, ami elképesztő hatalommal ruházza fel viselőjét. Sokáig elveszettnek hitték az elátkozott koronát, míg egy napon, hosszú vándorlás után Karan Tóni király lovagjai meg nem találták. Mikor azonban a király a fejére helyezte a koronát, a hirtelen feltámadt gonoszságtól hajtva favicceket kezdett mesélni. Vérző fülekkel, fejvesztve menekült haza mindenki, hogy aztán hetekre, hónapokra bezárkózzon. Hommofisz királyságára azóta nehéz idők járnak. Csak egy csapat bátor kalandozó segíthet megtörni a korona átkát és véget vetni a gonosz Karan Tóni király rémuralmának.
Csapatössszetartást és együttműködést fejlesztő kalandos, online, játékos csapatépítő 2-8 fő részére.
Játékidő: 60 perc + online vendégfogadás: 20 perc
Változatos online kalandozás fejtőrökkel, csavaros próbatételekkel és együttmőködési feladványokkal.
Az eseményt megelőzően küldeni fogunk egy rövid emailt, ami néhány felkészítő információt fog tartalmazni.
A Szokatlan Lovagmese egy online csapatépítő játék, melyben a játékosok egy-egy kalandozó lovag bőrébe bújnak. A játék során szabadon fedezhetik fel Hommofisz kalandokban és humorban gazdag királyságát, útjukon izgalmas feladványokkal, érdekes döntésekkel és furcsa karakterekkel találkozhatnak, végül pedig szembenézhetnek a gonosz Karan Tóni királlyal, hogy visszaállítsák a birodalom békéjét és elfoglalhassák örök helyüket a Hírességek Csarnokában.
A játék videochat-en keresztül zajlik játékmester vezetésével. A játékmester által megosztott képernyőn a játékosok folyamatosan nyomon követhetik történetük alakulását és elért eredményeiket. A játék során a résztvevők különféle feladványokat oldanak meg, nyomokat gyűjtenek, döntéseket vitatnak és hoznak meg, valamint maguk választják meg a célhoz vezető utat. A kommunikációra és humorra épülő játékunk célja, hogy növelje a csapatmorált és megerősítse a játékosok között a csapatösszetartást.
A résztvevők 2-8 fő közösen, egy csapatban dolgoznak, közösen barangolva Hommofisz interaktív térképén, együttműködve oldják meg az útjukba kerülő különféle kihívásokat. Ezek között szerepelnek elmés fejtörők, kreatív közösségi feladatok és érdekes döntéshelyzetek is. A játékosok célja, hogy eljussanak az utolsó állomáshoz, Karan Tóni kastélyába és megfejtsék a titkos varázsszót. A program során segítségükre lesz egy játékvezető és egy technikus is, így a résztvevőknek semmi másra nem lesz szükségük, csak egy eszközre internetkapcsolattal.
A játékot online zajlik, a platform és a játékélmény maximalizálása érdekében egyszerre legfeljebb 8 fővel. Technikai igények a résztvevőktől: stabil internetkapcsolattal rendelkező eszköz (laptop, pc, tablet), webkamera és mikrofon. A rendelkezésre álló platformok: Google Meet; Zoom; Microsoft Teams. A résztvevőknek a program kezdete előtt e-mailben küldjük meg a legfontosabb instukciókat. Javasoljuk mobiltelefonnál nagyobb képernyőjű eszköz használatát.
Gyors hétindító kikapcsolódás
Hogyan lehet 60 percre elfeledtetni a kihívásokat, a tornyosuló munkát az emberrel? Például egy Lovagmesének álcázott csapatépítéssel. Bár mindenki tudni véli, hogy masszív kooperációs tevékenység a célja következő egy órának a mókás grafika, a humoros elnevezések elég hamar levesznek a lábadról és elfelejtheted az előítéleteid. Okosan kitalált játék és nekem, aki csapatépítő fóbiával és online meeting csömörrel küzdök hétfőtől péntekig rettentően jól esett ez a játék. Okosan kikevert elemei vannak. Van benne logika, interakció és minden sarkon és kő alatt nevetés. Tiszta szívből ajánlom ezt a kreatív, nagyon mai csapatépítő játékot!
Hétzáró Online Csapatépítő
Számomra abszolút pozitív volt a játék hangulata és menete. Kifejezetten jónak tartom, hogy voltak interaktív részek pl. egy tárgy keresése, illetve az is pozitív, hogy a fizikai távolság ellenére is együtt kell dolgoznia a csapatnak. Örülök, hogy volt egy játékvezető, aki iráyította a folyamatokat, és a kicsi idegenkedést az online tértől oldani tudta. Suórakoztató volt a témája, a szövegezése, nagyon jól párosult a régi mesék világa és a modern kor jellegzetes stílusa. Munka után sem volt leterhelő, inkább szórakoztató kikapcsolódásnak mondanám. Csapatépítő programnak teljesen szuper ötlet.
Kriszti és Dávid
Rendezvény nyelve (magyar)Rendezvény nyelve (angol)